Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: szakszerű alkalmazásukat. (2000. évi XXV. törvény „a kémiai biztonságról”).
Paragraph Index: 1765

9. és a 11. évfolyam kerettantervében szereplő anyagszerkezeti és általános kémiai ismereteket, tevékenységeket, képességeket. Új jelenségek önálló értelmezése a korábban észlelt és értelmezett jelenségek ismeretében. Az elemek és szervetlen vegyületek fizikai és kémiai sajátságainak igazolása megfelelő kísérletekkel. Összetettebb kérdések megválaszolására kísérletek tervezése és végzése csoportmunkában, illetve önállóan. Előadás tartása a projektmunkában összegyűjtött és megszerkesztett információk alapján a kémiai szaknyelv szabatos használatával és az iskolában rendelkezésre álló audiovizuális eszközök alkalmazásával. A mindennapi életben előforduló ártalmas szervetlen anyagok felsorolása; az élő rendszerekre és a környezetre gyakorolt hatásaik kifejtése; tájékozódás szakszerű használatukról a mellékelt tanácsok, utasítások alapján. A globális és a közvetlen környezetünkben megjelenő helyi környezeti problémák okainak, következményeinek feltárása. A helyzet elemzése és a lehetséges megoldási módok keresése során a különböző (nem csak természettudományi) tantárgyakban tanult ismeretek alkalmazása. Információk szerzése (csoportmunka, projektmunka) és önálló vélemény kialakítása a vegyszerek egészségkárosító hatásairól, az embert és a természetet veszélyeztető anyagokról. Az anyagszerkezeti ismeretek alkalmazása a szervetlen anyagok fizikai tulajdonságainak magyarázatára: összefüggés keresése a kristályrács típusa, a kristályban lévő kémiai részecskék szerkezete valamint az olvadásés a forráspont, illetőleg az oldhatóság között. Vizsgálat tervezése (pl. projektmunka) a háztartások szervetlen hulladéktermelésének mennyiségi, minőségi viszonyainak felmérése érdekében, a kapott adatok elemzése. Vizsgálat tervezése (projektmunka) a természetes vizek keménységével, szennyezettségével (pl. oxigénfogyasztás stb.) kapcsolatban. Az emelt szintű érettségi szóbeli elméleti és gyakorlati altételeinek önálló kidolgozása, a gyakorlati altételek elvégzése, a szóbeli altételek előadásszerű prezentációja. A laboratóriumi problémák versenyszintű megtervezése, megoldása. Témakörök Tartalmak (*-gal jelöltük az emelt szintű érettségi követelményeit meghaladó tartalmakat) Szervetlen kémia: a nemfémes elemek és vegyületeik (40 óra) A hidrogén és fontosabb vegyületei (5 óra) A halogénelemek (fluor, klór, bróm, jód) általános jellemzése (10 óra) A klór laboratóriumi és ipari előállítása. A halogénvegyületek csoportosítása. A hidrogén-halogenidek összehasonlító jellemzése. A nátrium-klorid. A halogéntartalmú oxosavak és sóik néhány tulajdonsága. Az oxigén és a kén tulajdonságai (10 óra) Oxidok, peroxidok, hidroxidok. A víz és a hidrogén-peroxid. A fontosabb fémoxidok és -hidroxidok. A kén-hidrogén és a szulfidok. A kén oxidjai és oxosavai. A kénessav és sói. A kénsav és sói. Az ipari kénsavgyártás. A nátrium-tioszulfát. A nitrogén és a foszfor általános jellemzése (10 óra) Az ammónia és sói. A nitrogén-oxidok és a nitrogén oxosavai. A salétromsav és sói. Az ipari ammónia- és salétromsavgyártás. A foszfor oxidjai és oxosavai. A foszforsav (ortofoszforsav) és sói. 2008/177. szám A szén és a szilícium (5 óra) Természetes és mesterséges szenek. A szén oxidjai. A szénsav és sói. Fontosabb szilíciumvegyületek (kvarc, kovasav, szilikonok stb.) A szervetlen kémia a hétköznapokban; környezetkémia (8 óra) Levegőszennyezés: ózonlyuk, savas esők, szmog, az üvegházhatás növekedése. Víz- és talajszennyezés: műtrágyák, eutrofizáció. Szerves kémia (30 óra) A tanult szerves vegyületosztályok átismétlése. Egyszerűbb preparatív gyakorlatok. * Szerves analitikai gyakorlatok. * A szerves kémiai reakciók mechanizmusai (gyökös, nukleofil és elektrofil mechanizmusok, irányító hatás).* Az érettségi nyilvános kísérletei (30 óra) Az emelt szintű kémia érettségi nyilvános kísérleteinek elvégzése, a tapasztalatok értelmezése. Az érettségi témaköreinek átismétlése (20 óra) Az elméleti témakörök ismétlése. A továbbhaladás feltételei A természettudományos gondolkodás elemeinek alkalmazása a feladatok megoldása során. Ismereteinek összekapcsolása a mindennapokban tapasztalt jelenségekkel. Elemek, vegyületek tulajdonságainak, szerepének és jelentőségének felismerése a tanult vagy megadott információk alapján. Egyszerű kémiai kísérletek elvégzése és értelmezése. Egyszerű kémiai számítási feladatok megoldása. Az aktuálisan felmerülő, kémiai ismereteket is igénylő problémák lényegének megértése, egyszerűbb logikai összefüggések értelmezése. Az SI mértékrendszer és a kémiai jelölésrendszer szakszerű használata. Grafikonok, táblázatok adatainak elemzése, értelmezése, szakszerű írásbeli és szóbeli szövegalkotás, -értelmezés. Az ismeretanyag belső összefüggéseinek, az egyes témakörök közötti kapcsolatok felismerése. A kémia tanult vizsgálati és következtetési módszereinek alkalmazása. Egyszerű kémiai kísérletek tervezése. Több témakör ismeretanyagának logikai összekapcsolását igénylő, összetett kémiai számítási és elméleti feladatok, problémák megoldása. A mindennapi életet befolyásoló kémiai természetű jelenségek értelmezése. A környezetvédelemmel és a természetvédelemmel összefüggő problémák értelmezése. Ismerje és tudja szakszerűen használni a legfontosabb laboratóriumi eszközöket. A továbbhaladás feltételeit diákonként differenciáltan kell meghatározni, a kémia érettségi választott szintjétől függően. Szempontok a tanulók teljesítményének értékeléséhez A kompetencia alapú oktatás velejárója olyan megváltozott oktatási szerkezet, melyben az egyéni és csoportos tanulásnak, a projekteknek, a kooperatív technikáknak, tevékenységközpontú oktatási módszereknek egyaránt helye van. A bővülő eszközrendszerből következik, hogy az értékelés lehetőségei is nagymértékben kitágulnak. A hagyományos értékelési módok (dolgozat, felelet) mellett megjelenik a szöveges értékelés, a csoport tanár általi értékelése és önértékelése. Az órán, illetve otthon önállóan végzett munka értékelésén túl lehetőség van a megszerzett készségek és képességek értékelésére. A kémiában a laboratóriumi munka értékelése is sokféleképpen történik: a reprodukálandó mérések pontosságának értékelése mellett a különféle projektekhez tervezett vizsgálatok adatainak feldolgozását (a vizsgálathoz igazított táblázatok, grafikonok készítését) is értékelni kell, A tehetséggondozás során nagy jelentősége van a különféle versenyeken való részvételnek. Ezeket is be kell illeszteni a diákok értékelési rendszerébe. Az értékelés másik sajátsága a jegyek háttérbe szorulása, de legalábbis a teljesítményeknek főként százalékban való kifejezése. Mivel az érettségi rendszer is alapvetően százalékokkal operál, így ezt az árnyaltabb skálázást javasoljuk, kiegészítve a személyre szabott, célirányosan fejlesztő szöveges értékeléssel. A kezdő évfolyamon a csoport egységessé tétele céljából szerepe lehet a felzárkóztatásnak, ennek a differenciált értékelésben is meg kell nyilvánulnia. A képzés középső szakaszában (10–11. évfolyam) egységesebbé válhat az értékelés. Elsősorban az utolsó évfolyamon az értékelést az érettségi választott szintjének megfelelően ismét differenciáltan kell folytatni. 2008/177. szám A kerettanterv feldolgozásához ajánlott szakirodalom: Kajtár Márton: Változatok négy elemre I–II. (Gondolat, 1984) Náray-Szabó Gábor szerk.: Kémia (Akadémiai Kiadó, 2006) Orosz György szerk.: Szerves kémiai praktikum (Nemzeti Tankönyvkiadó, 1998) Barcza L.– Buvári Á.: A minőségi kémiai analízis alapjai (Medicina, 1997) Burger Kálmán: A mennyiségi analízis alapjai: Kémiai és műszeres elemzés (Semmelweis, 1992) Villányi Attila: Kémia összefoglaló középiskolásoknak (Műszaki Könyvkiadó, 2003) Villányi Attila: Kémia a kétszintű érettségire (Kemavill Bt., 2003) Berek L., Endrész Gy., Hobinka I., Maknics Gy., Nagy M., Várnagy K., Villányi A.: Kémia feladatgyűjtemény a kétszintű érettségire (Kemavill Bt., 2004) Villányi Attila: Ötösöm lesz kémiából – példatár és megoldások (Műszaki Könyvkiadó, 2003) Maleczkiné Szeness Márta: Kémiai számítások – Kémiai gondolatok (Veszprémi Egyetem, 1995) Rózsahegyi M.–Wajand J.: 575 kísérlet a kémia tanításához (Tankönyvkiadó, 1991) Inzelt György: Kalandozások a kémia múltjában és jelenében (Vince Kiadó, 2003) Balázs Lóránt: A kémia története I-II. (Nemzeti Tankönyvkiadó 1996) Berek László szerk.: Készség- és képességfejlesztő feladatok (OKI, 2007) Középiskolai Kémiai Lapok Természet Világa Élet és Tudomány

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes